Diari Oficial de la Generalitat Valenciana


Sumari del DOGV 9517, del 23-01-2023 (2023/217)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, ocupació de vies pecuàries, corresponents a una central fotovoltaica denominada PF Novelda I, que se situarà en el terme municipal de Novelda. Expedient ATALFE/2022/3/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9517

Data del DOGV
:   23-01-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/217


Data del document
:   05-01-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, ocupació de vies pecuàries, corresponents a una central fotovoltaica denominada PF Novelda I, que se situarà en el terme municipal de Novelda. Expedient ATALFE/2022/3/03. [2023/217]  
  
Als efectes establits en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica;  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental;  
  
- la Llei 3/2014, d'11 de juliol, de vies pecuàries de la Comunitat Valenciana;  
- la Llei 43/2003, de 21 de novembre, de forests;  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció, d'ocupació de vies pecuàries, de la instal·lació elèctrica que s'indica.  
Peticionari: Premier SPV 16, SL., CIF G48643012 i domicili social C/ Huesca, 1 Edifici PC2 Planta 4 Oficina 6 50105 Saragossa.  
Tipus de central elèctrica: central fotovoltaica denominada «PF Novelda», amb potència màxima total dels mòduls fotovoltaics (pic): 19,994 MW, potencia nominal de l'inversor: 15,8 MW i capacitat d'accés concedida: 15 MW, es limitarà amb PPC la potència dels inversors perquè no supere la capacitat d'accés concedida.  
Emplaçament: terme municipal de Novelda (Alacant).  
Planta generadora: Parcel·la 13 i 14 del polígon 36; parcel·la 8, 12 i 21 del polígon 37; parcel·la 43 i 49 del polígon 39 del terme municipal de Novelda (Alacant).  
Emplaçament infraestructura d'evacuació: parcel·la 9024 i 9030 del polígon 20; parcel·la 9003 i 9004 del polígon 23; parcel·la 9019 del polígon 24; parcel·la 9002, 9006, 9023 i 9025 del polígon 26; parcel·la 9001 del polígon 28; parcel·la 9003 i 9008 del polígon 29; parcel·la 9001 del polígon 37; parcel·la 43 del polígon 39 del terme municipal de Novelda (Alacant).  
Òrgan competent per a autoritzar la instal·lació: Direcció General d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte i infraestructures d'evacuació: projecte executiu parc solar fotovoltaic «PF Novelda I» i infraestructura d'evacuació.  
- Estudi d'integració paisatgística.  
- Estudi d'impacte ambiental.  
- Estudi hidrològic.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat (inclòs en el projecte).  
- Documentació per a l'ocupació de les vies pecuàries.  
- Separates dirigides a:  
- Ajuntament de Novelda.  
- Confederació Hidrogràfica del Xúquer.  
- Conselleria d'Agricultura, Desenvolupament Rural, Emergència Climàtica i Transició Ecològica.  
- Ministeri de Transports, Mobilitat i Agenda Urbana. Direcció General de Carreteres.  
- I-DE Redes Eléctricas Inteligentes, SAU.  
- Telefònica d'Espanya, SAU.  
- Nedgia, SA.  
- Agència Estatal de Seguretat Aèria (AESA).  
Pressupost: 53.843.929,40 €  
Característiques principals:  
Instal·lació fotovoltaica de 19,994 MWp de potència en mòduls fotovoltaics situada en el municipi de Novelda, província d'Alacant, que ocupa una superfície barrada de 31,995 hectàrees. Els mòduls generen un corrent continu a 1.500 V que es transforma a corrent altern i eleva a 20 kV, i que s'evacua mitjançant circuits enterrats fins a la subestació col·lectora Novelda situada dins de la planta i mitjançant una línia subterrània s'evacua en la subestació de distribució Novelda 20 kV propietat de i-DE.  
- Central fotovoltaica de 33.888 mòduls de 590 W cadascun, connectats en 1.412 sèries de 24 mòduls, sobre estructures fixes metàl·liques.  
- Tensió de la central de 0,8 / 20 kV.  
- Potència nominal de l'inversor: 15,8 MW, 79 inversors de 200 kW, es limitarà amb PPC la potència dels inversors.  
- Potència màxima total dels mòduls fotovoltaics (pic): 19,994 MWp (en condicions estàndard).  
- Capacitat d'accés concedida: 15 MW.  
- Potència que consta en la garantia econòmica: 30,8 MW  
Finalitat: generació d'energia elèctrica mitjançant una instal·lació solar fotovoltaica, així com l'evacuació d'aquesta a la xarxa de distribució d'energia elèctrica.  
Les vies pecuàries sobre les quals se sol·licita la concessió temporal d'ocupació són les següents:  
- Carrerada de la Perdiguera.  
- Assagador reial del camino de las fuentes de Aspe.  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio. en castellà i http://www.indi.gva.es/va/web/energia/inicio. en valencià, en l'apartat «Informació pública», disponibles l'endemà de la publicació.  
  
El projecte compta amb un informe de determinació d'afeccions ambientals emés per la Direcció General de Qualitat i Avaluació Ambiental de data 12 d'agost de 2022, segons el que s'estableix en l'article 19 bis del Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica, en el qual es resol la continuació del procediment perquè no s'aprecien efectes significatius sobre el medi ambient que requerisquen el sotmetiment a un procediment d'avaluació ambiental. Este informe es troba exposat per a consulta pública en l'adreça electrònica següent: https://agroambient.gva.es/es/web/evaluacion-ambiental/seguiment-d-expedients-d-avaluacio-d-impacte-ambiental.   
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar esta documentació l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al carrer Churruca, 29 CP 03123 Alacant, així com dirigir al servei territorial esmentat les al·legacions que es consideren oportunes en el termini de quinze dies hàbils, comptadors a partir de l'endemà de la publicació d'aquest anunci, les quals es podran presentar telemàticament a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos. o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
Segons estableix l'article 19 bis.6 del Decret llei 14/2020, de 7 d'agost, del Consell, afegit pel Decret llei 1/2022, de 22 d'abril, del Consell, es declaren d'urgència per raons d'interés públic els procediments d'autorització dels projectes de centrals fotovoltaiques i parcs eòlics que hagen obtingut l'informe favorable de determinació d'afecció ambiental, sempre que es presenten les sol·licituds d'autorització administrativa abans del 31 de desembre de 2024. A aquests projectes els serà aplicable la tramitació d'urgència establida en l'article 33 de la Llei 39/2015, d'1 d'octubre.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 5 de gener de 2023.- La cap del Servei Territorial d'Indústria, Energia i Mines d'Alacant: Rosa Maria Aragonés Pomares.